مكتبة الابوذيات – ابوذيات شعر شعبي عراقي
متت وحساب حبك هيج أذاني
وصرت مجبور اجرلك هيج اذاني
تدري اشلون أأذن هيج اذاني
اشهد ان حبــك مــو بــديــه
أسب كلمن يلوم العشك وشتم ..
وعلى صدري اضمك حيل وشتم ..
انام اوياك طول أبطول وشتم ..
عـطـرخـدك يـرد اروح الــيــه .
جرح جرحي ياروح الروح ما هاد
زماني مجلب بثوبي وابد ما هاد
انوليت واخوي.ابد.ما هد
الف وسفة معاهم هد عليه
نجن كلبي من شافك ودرباك
وحرت اشلون اعلمنك ودرباك
كضيته ازحوف شارعكم ودرباك
وزلغت الركب وعكوس اديه
وأنا اشكيلك اجروحي اشلون .. فرعن
وگلبي اللــي ابغيابك علــــيَّ .. فرعن
واذا حكمــــك ويــاي ابحكــم .. فرعون
عــصــت مـوسـى آنــه ابـيـن اديــــه
**
وأبطل بالعصـــى سحرك .. وكيداك
وآخـــذ حگي أنا بيدي .. وكيداك
جـــوه وتشلع ابگلبـي .. وكيداك
دجر ايدك ، شنو ماتحس بيه !؟؟
مايوم الدمع بطل وجاري
انتخيت اهل الشرفكلهم وجاري
غزاني المرض ياوسفةوجاري
وية الدمار ضل يسري سوية
لون تدري عليكشكثر ونيت
نشدت وما حصلي جواب ونيت
كطعت علية كلمرسال ونيت
شنهو الصار ما تسئل علية
شكثر سامع قصصبلحب وقاري
وغرامج ثبت براسي وقاري
ملة اصبحت بفراقجوقاري
ادك والطم هواج شعمل بية
كتلك اخذ كلبيوكتلي متريد
كتلك ما اريد شبر بينا كتلياريد
واللة لو تلعب ببرشلونةومدريد
متقربك حتى الفيفا علية
عليك شكد رف كلبيوداري
ولجل عينك بعت ملكيوداري
اضن تعلم بضيمي وداري
شكد احبك بس انتةتضحك علية
ترف عندك سوالف ماردتني
أذن منك خذتني ما ردتني
منه ردتك بالبدايه ماردتني
هسة اتريدني شتسوي بيه
عكب عينك بعد بطلت ما احب عين
احبها وتالي شامت ينعجب بيها
ارسمها بيدي حتى خاف اتضيع
ما دور او اسأل ضاعت الكيها
انه اعاتب اعيون الصدك مرسومات
اعاتبهن ابصوتي ودمعتي ابجيها
وما عاتب اعيون الصدك بالبسكوت
وابجي بسد ضحكتي ودمعتي اخفيها
ما انكر حجي عيونك قصايد جان
حافظ كل صورهن عالملا القيها
بس لا …. هسة من الكه ابوصفهن بيت
وحق الناصريه عن كل القصيدة ….. اتنازل انطيها
انه جويت اصابع قلمي حتى انساك
اذا ذكرتك روحي …….حالف اجويها
ولو نص القصيده طاري عينك صار
بس طلبوها مني ومجبر ……. احجيها